न्यूज मीडिया इंडस्ट्री के बढ़ते प्रभाव को देखते हुए यह कहा जा सकता है कि डिजिटल मीडिया में नौकरी की संभावना बहुत अच्छी है. टाइम्स ऑफ इंडिया, इंडियन एक्सप्रेस जैसे स्थापित पब्लिकेशन हाउस के अलावा क्विंट, द वायर और रायटर जैसे कई अन्य इंटरनेट आधारित समाचार एजेंसियां हैं जो भारत में डिजिटल जर्नलिस्ट को हायर करती हैं. आम तौर पर इस प्रोफाइल की शुरुआत रिपोर्टिंग से होती है और अनुभव के साथ आप एडिटिंग की तरफ बढ़ कर चीफ एडिटर के पद तक पहुँच सकते हैं.